गर्मी इसलिए पड़ रही
वेदर रिपोर्टर| जयपुर/श्रीगंगानगर. महीनादिसंबर का है, लेकिन सर्दी सिर्फ कहने भर को है। लगातार दो हफ्तों तक प्रदेश को कंपाने वाली सर्दी अब खुद कांप रही है। दरअसल, अब तक लगातार गिर रहा पारा अब चढ़ने लगा है। अजमेर और उदयपुर में तो दिसंबर में दिन के तापमान ने पिछले दो साल का रिकॉर्ड तोड़ दिया है। प्रदेश के कई जिलों में पारा 30 डिग्री तक पहुंच गया है। श्रीगंगानगर में सोवार को दिन का तापमान 24.6 डिग्री रिकॉर्ड किया गया, रविवार की अपेक्षा यह 2.2 डिग्री ज्यादा दर्ज किया गया। श्रीगंगानगर में पिछले 48 घंटों से तापमान में बढ़ोतरी हुई है। इसकेे साथ ही न्यूनतम तापमान में 2.9 डिग्री की बढ़ोतरी दर्ज की गई। 26 दिसंबर को जहां रात का तापमान 5.1 डिग्री दर्ज किया गया था, वह सोमवार को बढ़कर 8 डिग्री हो गया है।
फोटो : राजेश कुमावत
hin_Deva hin_Deva mar_Deva